stanford-oval/wikipedia huggingface dataset:
גאומכניקה
תכונות הקרקע

הבסיס לתכנון הנדסי על גבי סוג כלשהו של קרקע הוא הכרת תכונות הקרקע וסיווג סוג הקרקע לפי תכונות אלו, תכונות הקרקע נמצאות בקשר ישיר לכמות המים והאוויר בקרקע וגודל גרגירי הסלע.
תכונות הקרקע > מנת החללים

מנת החללים היא היחס בין נפח המים והאוויר באדמה (Vv) לנפח הקרקע המוצקה (VS). תכונה זאת נמדדת באחוזים, למשל מנת החללים בקרקע מסוג חרסית היא בין 24 ל-40 אחוזים. מנת החללים מוגדרת בגאומכניקה בסימן e.
e=Vv/Vs
תכונות הקרקע > נקבוביות

נקבוביות היא היחס בין נפח המים והאוויר באדמה (Vv) לנפח כל מדגם האדמה (V). מסומנת בגאומכניקה בסימן n.
n=Vv/V=e/(1+e)
תכונות הקרקע > דרגת רוויה

דרגת הרוויה היא החלק היחסי של נפח המים (Vw)מתוך נפח האדמה שהוא לא קרקע (Vv) . בקרקע מוצפת לחלוטין תהיה דרגת הרוויה תהיה שווה ל-1, ולקרקע שיובשה לגמרי בתנור ממים תהיה 0.
S=Vw/Vv
תכונות הקרקע > משקל יחסי

משקל יחסי של קרקע מוגדר כיחס בין צפיפות הקרקע המוצקה לצפיפות הנוזל בקרקע (הרוב מים), משקל יחסי של קרקע נע הרוב בין 2.6 (אדמה חולית) ל - 2.9.
G_{s}=\gamma _{s}/\gamma _{w}
תכונות הקרקע > צפיפות

צפיפות הקרקע מוגדרת כיחס בין משקל הקרקע לנפח שלה. הצפיפות מוגדרת ביחידות כמו גרם לסנטימטר מעוקב, או ק"ג למטר מעוקב. צפיפות הקרקע הטבעית נעה בין 1 ל 3 גרם לסמ"ק.
\gamma =W/V
תכונות הקרקע > זווית החיכוך הפנימית

זווית החיכוך הפנימית היא הזווית המקסימלית מהמישור שיוצרת ערימה של עפר תחוח. לכל סוג קרקע - זווית חיכוך פנימית משלו. זווית החיכוך הפנימית משמשת לחישוב העומסים האופקיים שמפעיל המשקל העצמי של הקרקע.
בדיקות קרקע

כדי לבצע תכנון דרכים או יסודות מבנים, יש צורך לדעת פרמטרים רבים לגבי הקרקע באזור הבניה. לצורך מציאת הפרמטרים הדרושים, יש לבצע שורה ארוכה של בדיקות קרקע מסוגים שונים. הבדיקות כוללות אפיון שכבות הקרקע באזור, מציאת עומק מי תהום, בדיקות של תכולת אוויר ותכולת רטיבות בקרקע, בדיקת חוזק לגזירה וחוזק ללחיצה ועוד. ככל שהמבנה המתוכנן הוא גדול יותר ומורכב יותר, כך הבחינות של הקרקע בסביבתו נדרשות להיות מדויקות ומפורטות יותר. דגימות של בדיקות אלו מבוצעות על ידי חפירת בורות או קידוח של הקרקע בשיטות שונות התלויות בשיקול הנדסי באזור הבנייה המתוכנן.
בדיקות קרקע > מיון קרקע

לצורך הגדרת קרקע וסיווגה, נלקחות דגימות קרקע עליהן מתבצעות בדיקות מעבדה שונות, שבסופן ניתן להגדיר את הקרקע לפי קבוצה מסוימת שלה יותאם התכנון ההנדסי של המבנה
במדינת ישראל משתמשים בעיקר במיון קרקע על פי השיטה של האגודה האמריקאית לכבישי מדינה ותעבורה (AASHTO). בשיטה זאת מעבירים את הקרקע המוצקה דרך מגדל מסננות המורכב ממספר מסננות שגודל רשת הסינון בהם הולך וקטן ככל שיורדים מטה במגדל. לאחר הסינון ניתן לדעת כמה קרקע מכל גודל יש במדגם, למשל אם יש בה יותר גרגירים דקים (חול) או סלעים.
התקן הישראלי העוסק במיון קרקעות הוא ת"י 253 של מכון התקנים הישראלי.
תהליך התכנון הגאומכני

ניתן לחלק את החישובים הגאומכניים לשני סוגים:
תהליך התכנון הגאומכני > תכנון יסודות

נקודת המוצא של תכנון היסודות היא העומסים שמפעיל המבנה על הקרקע. לאחר קבלת העומסים האלו ממהנדס המבנה, יש צורך לאפיין את הקרקע, לבדוק את החוזק האופייני ועל פיו לקבוע את גודל היסודות הדרוש ואת שיטת הביסוס.
תהליך התכנון הגאומכני > תכנון מבני תמך

מבנה תמך הוא מבנה שנועד להפעיל כוחות על הקרקע ולעצב אותה, כמו קיר תומך, קיר כובד, סוללה או סכר. כדי לבנות מבנה כזה, על המתכנן לבדוק קודם כל את הקרקע ולאפיין אותה מבחינת חוזק ותכונות מכניות אחרות כגון צפיפות או ספיגות ולפי הנתונים האלו הוא יכול לתכנן את הגודל הגאומטרי של מבנה התמך.
המאמצים בקרקע

בדיקות הקרקע מאפשרות לבצע אפיון לקרקע והאפיון הזה מאפשר למתכנן לקבוע מהם המאמצים המקסימליים שהקרקע יכולה לספוג בלי לשקוע או להיהרס. בעניין זה יש לציין כי לעיתים קרובות הקרקע מתחת לביסוס מתחלקת למספר רבדים שלכל אחד מהם תסבולת שונה. יש לבצע בדיקות הקרקע של כל רובדי הקרקע הרלוונטיים, כדי להגיע לאפיון קרקע מספיק לתכנון.
המאמצים בקרקע > התפלגות המאמצים בקרקע

באופן כללי, התפלגות המאמצים בקרקע עקב הפעלת עומס מסוים היא פונקציה של המרחק ממקום הפעלת העומס. זאת אומרת ככל שהמרחק ממקום הפעלת העומס גדל, כן המאמץ פוחת. המודל התאורטי של התפלגות המאמצים בקרקע, תואר לראשונה על ידי החוקר הרוסי בוסינסק והדיאגרמה של קווי התפלגות המאמצים נקראת על שמו דיאגרמת בוסינסק. לפי מודל כזה ניתן לחשב את המאמץ בקרקע עקב עומסי היסודות של מבנה נתון ותכנן את גודל היסודות בהתאם.
המאמצים בקרקע > כשל קרקע

כשל קרקע במאמץ הוא מצב בו התפלגות המאמצים הנוספים עקב היסוד ועוד המאמצים בקרקע עקב משקלה העצמי ולחץ הידרוסטטי גדול מתסבולת הקרקע. כאשר נוצר מצב בו עומס היסודות הנתונים של המבנה גורם לכשל קרקע ניתן לתכנן מחדש את ביסוס המבנה או לחלופין להחליף את שכבת הקרקע הבעייתית.
ראו גם

סוללה
קיר תומך
השפלת מי תהום
הערות שוליים

↑  מדריך לאינג'נר בנאות חלק ב' בעריכת שלמה אטינגן הוצאת "מסדה" 1957
| --- | --- |
בקרת זהויות :  NKC: ph120536 
דיאגרמת נפח ומשקל בקרקע.
ערימת חול. הזווית מהמישור לפיה מסתדר החול באופן טבעי, היא זווית החיכוך הפנימי של החול
התפלגות קווים שווי מאמץ מתחת ליסוד רדיאלי ע"פ בוסינסק
הרפובליקה הפרתנופית

הרפובליקה הפרתנופית (באיטלקית: Repubblica Partenopea, בצרפתית: République Parthénopéenne) או הרפובליקה הנפוליטנית (באיטלקית: Repubblica Napoletana) הייתה רפובליקה חצי אוטונומית קצרת מועד שהייתה ממוקמת בתוך ממלכת נאפולי ונתמכה על ידי הרפובליקה הצרפתית הראשונה. הרפובליקה צמחה במהלך מלחמות המהפכה הצרפתית לאחר שהמלך פרננדו הרביעי ברח לפני שיקדימו אותו הכוחות הצרפתיים. הרפובליקה התקיימה בין ה-21 בינואר ל-13 ביוני 1799, והתמוטטה כאשר פרננדו חזר להחזיר את הסמכות המלוכנית והכניע בכוח את הפעילות הרפובליקנית.
אטימולוגיה

הרפובליקה הפרתנופית נקראת על שם פרתנופה, יישוב יווני עתיק כיום חלק מהעיר נאפולי.
מקורות הרפובליקה

עם פרוץ המהפכה הצרפתית פרננדו הרביעי, מלך נאפולי והמלכה מריה קרולינה לא התנגדו תחילה באופן אקטיבי לרפורמה; אך לאחר נפילת המלוכה הצרפתית הם התנגדו לה באלימות, ובשנת 1793, הצטרפו לקואליציה הראשונה נגד צרפת, והפעילו רדיפות קשות נגד כל מי שנחשד מרחוק באהדה צרפתית. עם זאת, הרפובליקניות תפסה מקום, במיוחד בקרב האצולה.
ב-1796 נחתם השלום עם צרפת, אך ב-1798, בזמן היעדרותו של נפוליאון במצרים ולאחר ניצחונו של נלסון בקרב הנילוס, גרמה מריה קרולינה לפרננדו לצאת למלחמה עם צרפת פעם נוספת. נלסון עצמו הגיע לנאפולי בספטמבר 1798, שם התקבל בהתלהבות. לצבא הנפוליטני היו 70,000 איש שזומנו בחיפזון בפיקודו של הגנרל האוסטרי קרל מאק. ב-29 בנובמבר, צבא זה נכנס לרומא, שפונתה על ידי הצרפתים, מתוך רצון להחזיר את סמכות האפיפיור. עם זאת, לאחר התקפת נגד צרפתית פתאומית, חייליו נאלצו לסגת ולבסוף כותרו. סאטיריקן בן אותה התקופה אמר על כיבוש רומא על ידי המלך: "הוא בא, הוא ראה, הוא ברח".
המלך מיהר לחזור לנאפולי. למרות שהלצארוני (המעמד הנמוך ביותר בעם) היו מסורים לשושלת בורבון ומוכנים להגן עליה, הוא עלה על אה"מ "ואנגארד" של נלסון וברח עם חצרו לפאלרמו בבהלה. הנסיך פרנצ'סקו פינייאטלי סטרונגולי השתלט על העיר והצי נשרף.
בלבול פרוע ביותר שרר בעיר, והלצארוני טבחו במספר אנשים שנחשדו באהדה רפובליקנית, בעוד האצולה והמעמדות המשכילים, שמצאו עצמם ננטשים על ידי מלכם, החלו להרהר ברפובליקה בחסות צרפת כדי להימנע מאנרכיה. ב-12 בינואר 1799 חתם פינייאטלי בספארניס על הכניעה לגנרל הצרפתי ז'אן אטיין שאמפיונה. פינייאטלי ברח גם לפאלרמו ב-16 בינואר 1799.
כאשר הגיעה הידיעה על הכניעה לצרפתים לנאפולי ולמחוזות, מרדו הלצארונים. למרות שהם לא היו חמושים ולא ממושמעים, הם התנגדו לאויב באומץ נואש. בינתיים, המפלגות היעקוביניות והרפובליקאיות של נאפולי זינקו, ומלחמת אזרחים פרצה. ב-20 בינואר 1799 כבשו הרפובליקנים תחת גנרל שאמפיונה את מבצר קסטל סנט'אלמו, והצרפתים נכנסו לעיר למחרת. בקרבות נהרגו 8,000 נפוליטנים ו-1,000 צרפתים.
הרפובליקה

ב-21 או 23 בינואר 1799, הוכרזה הרפובליקה הפרתנופית. השם התייחס למושבה יוונית עתיקה פרתנופה באתר העיר העתידית נאפולי. לרפובליקה לא היה מחוז בחירה מקומי אמיתי והיא התקיימה אך ורק בזכות כוחו של הצבא הצרפתי. מנהיגי הרפובליקה היו אנשי תרבות, אופי אצילי ומלידה, כמו ג'נארו סרה, נסיך קסאנו אירפינו, אך הם היו דוקטרינריים ובלתי מעשיים, והם ידעו מעט מאוד על המעמדות הנמוכים של ארצם. הממשלה החדשה נקלעה עד מהרה לקשיים כלכליים, עקב דרישותיו של שאמפיונה לכסף (מאוחר יותר הוא הוחלף בשל שחיתות); היא לא הצליחה לארגן צבא (ולכן הייתה תלויה בהגנה הצרפתית) וזכתה להצלחה מועטה בניסיונותיה ל"דמוקרטיזציה" של המחוזות.
בינתיים, בית המלוכה בפאלרמו שלח את הקרדינל פבריציו רופו, כומר בכיר עשיר ורב השפעה, לקלבריה כדי לארגן מהפכת נגד. הוא הצליח מעבר למצופה עם "הצבא הנוצרי של האמונה הקדושה" שלו (Esercito Cristiano della Santa Fede). שייטת בריטית התקרבה לנאפולי וכבשה את האי פרוצ'ידה, אך לאחר כמה 'קרבות עם הצי הרפובליקני בפיקודו של פרנצ'סקו קרציולו, קצין לשעבר בצי בורבון, היא הוחזרה לפאלרמו, שכן הצי הצרפתי-ספרדי היה צפוי להגיע.
רופו, שנתמך על ידי ספינות רוסיות וטורקיות בפיקודו של אדמירל אושקוב, צעד כעת לבירה, ומשם נסוגו הצרפתים, למעט כוח קטן בפיקודו של מז'ן. המחלקות הרפובליקניות המפוזרות הובסו, רק נאפולי ופסקארה החזיקו מעמד.
ב-13 ביוני 1799. רופו וחייליו הגיעו לנאפולי, ולאחר קרב נואש בפונטה דלה מדלנה, נכנסו לעיר. במשך שבועות המשיכו בני קלבריה והלצארוני לבזוז ולטובח, ורופו לא הצליח, גם אם רצה, לרסן אותם. עם זאת, המלוכנים לא היו אדונים של העיר, שכן הצרפתים בקאסטל סנט'אלמו והרפובליקנים בקאסטל נואובו ובקאסטל דל'אובו עדיין החזיקו מעמד והפגיזו את הרחובות, בעוד שהצי הצרפתי-ספרדי עשוי להגיע בכל רגע. כתוצאה מכך, רופו היה להוט נואש להגיע להסדר עם הרפובליקנים על פינוי הטירות, למרות פקודות המלכה שלא לעשות הסכם עם המורדים. לאחר משא ומתן מסוים, הצדדים חתמו על שביתת נשק והסכימו על כניעה (onorevole capitolazione), לפיה הטירות יפונו, בני הערובה ישוחררו וחיילי חיל המצב יהיו חופשיים להישאר בנאפולי ללא הפרעה או להפליג לטולון. הכניעה נחתמה על ידי רופו, וקצינים בריטים, רוסים וטורקים, וכן, עבור הרפובליקנים, על ידי המפקד הצרפתי.
בזמן שהכלים הוכנו להפלגה לטולון שוחררו כל בני הערובה בטירות מלבד ארבעה; אך ב-24 ביוני 1799, הגיע נלסון עם הצי שלו, ולשמע הכניעה הוא סירב להכיר בה אלא בכל הנוגע לצרפתים.
הקרדינל רופו הכריז בזעם שברגע שהחוזה נחתם, לא רק על ידיו אלא על ידי המפקדים הרוסים והטורקים ועל ידי הקפטן הבריטי אדוארד פוטה, יש לכבד אותו, ועל סירובו של נלסון, הוא אמר שהוא לא יעזור לו ללכוד הטירות. ב-26 ביוני 1799 שינה נלסון את גישתו ואישר לסר ויליאם המילטון, השר הבריטי, להודיע לקרדינל שהוא (נלסון) לא יעשה דבר כדי להפר את שביתת הנשק; בעוד שהקפטנים בל וטרוברידג' כתבו שיש להם סמכות של נלסון להצהיר שהאחרון לא יתנגד לשחרור הרפובליקנים. למרות שביטויים אלו היו מעורפלים, הרפובליקנים היו מרוצים ועלו על הכלים שהוכנו עבורם. עם זאת, ב-28 ביוני, קיבל נלסון הודעות מבית המלוכה (בתשובה לשלו), כתוצאה מכך הביא את כלי השיט מתחת לתותחי ספינותיו, ורבים מהרפובליקנים נעצרו. קרציולו, שנתפס בעת שניסה להימלט מנאפולי, נשפט על ידי בית משפט צבאי של קצינים מלכותיים בחסות נלסון על סיפון ספינת הדגל של האדמירל, נידון למוות ונתלה בזרוע המספנה. מעוז היעקובינים האחרון, פסקארה, נכנע ב-30 ביוני.
לאחר מכן

ב-10 ביולי 1799, המלך פרננדו נכנס למפרץ נאפולי על פריגטה נפוליטנית, ה"סירנה". בשעה ארבע אחר הצהריים, הוא עלה לסיפון אה"מ "פודרויאנט" הבריטית, שהייתה אמורה להיות המפקדה שלו בארבעת השבועות הבאים.
מתוך כ-8,000 אסירים פוליטיים, 99 הוצאו להורג, כולל הנסיך ג'נארו סרה, שראשו נערף בפומבי, האינטלקטואל מריו פגאנו, שכתב את החוקה הרפובליקנית; המדען, דומניקו צ'ירילו; לואיזה סנפליצ'ה; גבריאלה מאנטונה, שר המלחמה תחת הרפובליקה; מאסה, המגן של קסטל דל'אובו; אטורה קראפה, מגן פסקארה, שנלכד בבגידה; ואלאונורה פונסקה פימנטל, משוררת-חצר שהפכה למהפכנית ועורכת של il Monitore Napoletano, העיתון של הממשלה הרפובליקנית. יותר מ-500 אנשים נוספים נכלאו (222 לכל החיים), 288 גורשו ו-67 הוגלו. הצנזורה והדיכוי שלאחר מכן של כל התנועה הפוליטית היו מחמירים הרבה יותר עבור נאפולי.
לאחר דיווח על אירועים אלו בבריטניה, צ'ארלס ג'יימס פוקס גינה את נלסון בבית הנבחרים על חלקו של האדמירל ב"זוועות במפרץ נאפולי".
גלריה

דגל הרפובליקה הפרתנופית היה הטריקולור הצרפתי עם פס צהוב במקום הלבן. הוא דומה לדגל רומניה שיאומץ במאה ה-19.
וריאציה של הדגל.
וריאציה של הדגל עם סמל.
הערות שוליים

↑  Davis, John (2006). Naples and Napoleon: Southern Italy and the European Revolutions, 1780–1860. Oxford University Press. ISBN 9780198207559.
1 2 3  Acton, Harold (1957). The Bourbons of Naples (1731–1825) (2009 ed.). London: Faber and Faber. ISBN 9780571249015.
↑  Between Salt Water And Holy Water: A History Of Southern Italy, Tommaso Astarita, p. 250
1 2 3 4  North, Jonathan (2018). Nelson at Naples, Revolution and Retribution in 1799. Stroud: Amberley. p. 304. ISBN 978-1445679372.North, Jonathan (2018). Nelson at Naples, Revolution and Retribution in 1799. Stroud: Amberley. p. 304. ISBN 978-1445679372.
| --- | --- |
בקרת זהויות :  NLI: 987007552764105171  LCCN: n81097654  VIAF: 157117952   WorldCat (עם VIAF): 157117952 
ציור של המהפכה של 1799 עם טריקולור כחול-צהוב-אדום
נתן גשטטנר

| --- | --- |
למרכז
 לידה:  6 במרץ 1932 כ"ח באדר א' ה'תרצ"ב גיור, ממלכת הונגריה 
 פטירה:  21 בנובמבר 2010 (בגיל 78) י"ד בכסלו ה'תשע"א בני ברק, ישראל 
 מדינה:  ישראל 
 תקופת הפעילות:  ? – 21 בנובמבר 2010 
 תחומי עיסוק:  תלמוד, הלכה, אגדה
 רבותיו:  רבי יוסף גרינוולד
 חיבוריו:  להורות נתן ועוד
 
קברו של הרב נתן גשטטנר
הרב נתן גשטטנר (בכתיב יידי: געשטעטנער; כ"ח באדר א' תרצ"ב, 6 במרץ 1932 – י"ד בכסלו תשע"א, 21 בנובמבר 2010) היה רב, דיין ופוסק הלכה, ראש ישיבת פנים מאירות בבני ברק ומחבר פורה של ספרים רבים  בהלכה, בתלמוד ובאגדה ובכל מקצועות התורה.
תולדותיו

נולד בעיירה גיור (ראאב) שבהונגריה לעמרם גשטטנר שהיה יבואן שעוני זהב משוויץ, ולמלכה בת שלמה שרייבר–סופר נינו של בעל החתם סופר. היה מצאצאי הרב מאיר איזנשטט בעל פנים מאירות. בשנת תרצ"ג (1933) עברה משפחתו לנייפעסט. באלול ת"ש (1940) בגיל שמונה וחצי החל ללמוד בישיבתו של רבי בנימין ברגר בעיר. באלול תש"ב הלך ללמוד בישיבתו של רבי יוסף גרינוולד בפאפא, שם למד עד תחילת תש"ד. לאחר השואה, שבה איבד את הוריו, למד בישיבתו של רבי משה ניישלאס בעיירה סרדהלי. בשנת תש"ז (1947) למד בישיבת מתיבתא בלונדון. לאחר מכן למד שנתיים באנטוורפן אצל רבו האדמו"ר מפאפא.
בשלהי שנת תש"ט (1949) עלה לישראל. למד כשנה וחצי בישיבת בעלזא בירושלים. נישא לאטל, בתו של הרב מאיר חיים אונגר, רבה של לקנבך. במשך מספר שנים היה ר"מ בישיבת ערלוי בירושלים.
באלול תשכ"ה (1965) התמנה כרב שיכון אגודת ישראל בבני ברק. במרכז השכונה ייסד את ישיבת "פנים מאירות" (על שם זקנו) ועמד בראשה. במשך עשרות שנים כיהן כחבר הבד"ץ של הרב שמואל הלוי ואזנר.
פרסם ספרים תורניים רבים, בראשם "להורות נתן" בהלכה ו"נתן פריו" על מסכתות התלמוד. הוציא כמה מספרי אבות משפחתו בתוספת ביאורים וחידושים.
משפחתו

נישא לאטל, בתו של הרב מאיר חיים אונגר, אב"ד לאקנבך, נפטרה בי"ט שבט ה'תשפ"ה (17 בפברואר 2025).
בנו הרב עמרם יעקב, ירש את מקומו כרב שיכון אגודת ישראל
בנו הרב יהודה, ראש כולל פנים מאירות
בנו הרב שלמה, מו"צ בעדה החרדית וחתן רבי נפתלי הלברשטאם מטשאקאווא. הוכתר לאדמו"ר מטשאקאווא לאחר פטירת חמיו.
בנו חיים, נשיא מוסדות פנים מאירות להורות נתן וחבר מערכת "המודיע"
חתנו הרב חיים יוסף בידרמן רב חסידי לעלוב בבני ברק, בן האדמו"ר רבי אלתר אלעזר מנחם מלעלוב
חתנו הרב יחיאל וידר, מחבר ספר "בצדק ובמשפט" על חו"מ
נכדו הרב יחזקאל שמואל גשטטנר יו"ר מכון להורות נתן להוצאת והדפסת ספרי רבינו .והקמת מכון מורשת לזכרו ולזכר אבותינו שרבינו הקים לאחר השואה .
ספריו

להורות נתן - שו"ת
להורות נתן - על מסכת אבות
להורות נתן - על מועדי חודש אדר
להורות נתן - על מועדי השנה
להורות נתן - על פרשיות התורה
נתן פריו - על מסכתות התלמוד (עשרה כרכים)
נתן פריו - על מסכת שביעית
נתן פריו - על מסכת מקוואות
נתן פריו -  על הלכות חנוכה
נתן פריו - על הלכות נטילת ידיים
טל נתן - חידושים וביאורים, הערות והארות בענייני ל"ט מלאכות של שבת
דרושי חנוכה - דרושים ופלפולים באגדה והלכה בענייני חנוכה
הלכות ומנהגים - לערב פסח שחל להיות בשבת
ונתן לכהן - הערות והארות בעניינים הנוגעים לספר תקפו כהן לבעל הש"ך
מאורות נתן - דיני ברכת החמה בתקופתה
מקדש מעט - לקט דברי רבותינו על חומר איסור השיחה בבתי כנסיות ובתי מדרשות בשעת התפילה
שיחות מלוה מלכה - כולל עובדות, הנהגות ודברי תורה מרבותינו
קבא דתרוצא - יישוב למאה ושלש קושיות שבקונטרס "קבא דקשייתא", מאת הרב יואב יהושע וינגרטן
שער ההקדמות: להורות נתן - אספת מאמרי דרוש ואגדה שנדפסו בהקדמות לספרי להורות נתן
מבעד לצמתך - בעניין גילוי שיער לנשים
דברי בן עמרם - חידושים והערות על מסכתות התלמוד
להורות נתן - על מנחת חינוך                                                  להורות נתן על הגדה של פסח
להורות נתן - על רמב"ם הל פסולי המקדושין                               אוצרות להורות נתן  ענייני תורה
אוצרות להורות נתן - ענייני חינוך                                                 אוצרות להורות נתן ענייני אמונה ביטחון ותפילה
ציף ופרח - עניינים וכללים שונים                                                להורות נתן על שו"ע הלכות שבת ג' כרכים
להורות נתן על הגדה של פסח                                                   להורות נתן על תהילים
להורות נתן על זמירות שב"ק                                                     להורות נתן  ענייני נישואין
נתן פריו על הש"ס על מסכתות: ברכות ,גיטין ב' כרכים,קידושין ,בבא קמא .פסחים ,מגילה
להורות נתן דרשות לשבת הגדול ב' כרכים
מכון "להורות נתן" מוציא לאור את ספרי הרב גשטטנר, כאשר משנת תשע"א עד תשפ"ד הוציא לאור למעלה מ50 ספרים חדשים מכתבי ידו, צוות חוקרים מגדולי תלמידיו עובדים על מאגרים מכתבי ידו, ומתכנן להוציא למעלה מ-120 חיבורים חדשים בכל מקצועות התורה מלבד מה שיצא.
מדי שבוע מופיע עלון בשם להורות נתן שבו תמצית מחידושיו על הפרשה וענייני דיומא.
ספריו > ספרים של קרוביו שההדיר והוציא לאור

מאור התורה - חידושי אגדה ומוסר על סדר פרשיות התורה מאת הרב מאיר חיים אונגר (חותנו)
דרוש וחדוש - מאת רבי עקיבא איגר, בצירוף הערות והארות
ספר פסקים ותקנות - מאת רבי עקיבא איגר
תשובות רבי עקיבא איגר מכתב יד, ירושלים תשכ"ה
חידושי חתם סופר - על מסכת ראש השנה, מכתב יד ומליקוטים, בתוספת הערות ומראי מקומות, ירושלים תשכ"ח
אפץ

| --- | --- |
סמל אפץסמל אפץ

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת הטווני
 שטח:  20.46 קמ"ר
 גובה:  147 מטרים
 אוכלוסייה:  ‏
  ‑ בכפר:  2,381 (1 בינואר 2024)
 קואורדינטות:  47°47′46″N 19°41′23″E﻿ / ﻿47.79615°N 19.68984°E﻿ / 47.79615; 19.68984 
 אזור זמן:  UTC +1
 http://www.Apc.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אפץ(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אפץ  he tabBackground:;tabBorder:#aaa;defaultTab:0;
אפץ (בהונגרית: Apc) הוא כפר במחוז הווש שבצפון הונגריה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יהודי אפץ

יהודים התיישבו לראשונה במקום בתחילת המאה ה-19 בחסות בעל האחוזה המקומי. רובם התפרנסו ממסחר. תחילה השתייכו יהודי הכפר לקהילת פאסטו ומשנת 1855 השתייכו לקהילת הטן (Hetény) הקהילה הקימה חברה קדישא, שני בתי עלמין, בית כנסת, בית ספר ומקווה טהרה.
בשנת 1930 התגוררו במקום 116 יהודים ובשנת 1944 חיו במקום 124 יהודים.
ב-9 במאי 1944 לאחר כניסת הצבא הגרמני להונגריה, הובלו כל יהודי אפץ לגטו הטוון, וכעבור שבועות מספר שולחו למחנה ההשמדה אושוויץ.
לאחר מלחמת העולם השנייה חזרו כ-15 משרידי הקהילה היהודית לכפר, אך לא הצליחו לחדש את החיים היהודיים. בניין בית הכנסת ניזוק קשה במהלך המלחמה וספרי התורה אבדו. בני הקהילה התפזרו תוך כמה שנים ובשנת 1962 כבר לא ישבו יהודים באפץ.
לקריאה נוספת

פנקס הקהילות הונגריה, יוסף שוויצר, עמוד 163–164
אפץ, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 41. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
הערות שוליים

↑  דף הקהילה אפץ במפקד קהילות הונגריה
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת הטוון |
| --- | --- | --- |
| יישובים | הטוון • אפץ • אצ'ד • בולדוג • צ'אן • הרד • הורט • קרקהרסט • לרינצי • נג'קקנייש • פטפיבאניה • רוז'סנטמארטון • סיצ'י • זג'ווסאנטו |  |
| --- | --- |
בקרת זהויות :  NKC: ge1103681  VIAF: 142688748   WorldCat (עם VIAF): 142688748
ג'ורג'ו מורודר

| --- | --- |

ג'ורג'ו מורודר בפסטיבל Melt! ב-2015
 לידה:  26 באפריל 1940 (בן 84) אורטיז'יי (אנ') שבדרום טירול, איטליה
 שם לידה:  ג'ובאני ג'ורג'ו מורודר
 שם במה:  Giorgio 
 מוקד פעילות:  איטליה 
 תקופת הפעילות:  1958–1993 2012
 עיסוק:  זמר, פזמונאי, DJ ומפיק מוזיקלי
 סוגה:  יורודיסקו • איטלו דיסקו • סינת'-פופ • אלקטרונית • רוק • גל חדש
 שפה מועדפת:  אנגלית, גרמנית, איטלקית, לדינית 
 כלי נגינה:  סינתיסייזר, שירה, גיטרה, גיטרה בס
 חברת תקליטים:  Dunhill, פיליפס רקורדס, האנסה רקורדס, לונדון רקורדס, קזבלנקה רקורדס 
 שיתופי פעולה בולטים:  איירין קארה, דונה סאמר, הרולד פאלטרמאייר, פרדי מרקיורי, דפט פאנק, סיה, פיליפ אוקי
 פרסים והוקרה:  פרס אוסקר לפסקול המקורי הטוב ביותר פרס אוסקר לשיר המקורי הטוב ביותר פרס גראמי לריקוד המוקלט הטוב ביותר מפקד במסדר ההצטיינות של הרפובליקה האיטלקית
 www.giorgiomoroder.com
 פרופיל ב-IMDb
 
ג'ובאני ג'ורג'ו מורודר (באיטלקית: Giovanni Giorgio Moroder; נולד ב-26 באפריל 1940) הוא זמר, פזמונאי, DJ ומפיק מוזיקלי איטלקי. מורודר נחשב חלוץ האיטלו דיסקו ומוזיקת הדאנס האלקטרונית, ומכונה גם "אבי הדיסקו".
בשנות ה-70, כשהיה במינכן, הקים את חברת התקליטים Oasis Records, שאחרי מספר שנים צורפה ל-Casablanca Records (היום חלק מיוניברסל מיוזיק גרופ). הוא הפיק מספר להיטים לדונה סאמר במהלך תקופת הדיסקו בסוף שנות ה-70 ובהם "Love to Love You Baby", "I Feel Love, "Last Dance", ו"No More Tears". בנוסף הוא המייסד של אולפני "Musicland" לשעבר, בהם הקליטו "Electric Light Orchestra", "לד זפלין", "קווין", ואלטון ג'ון.
מורודר הלחין את פסקול הסרט "אקספרס של חצות", עבורו זכה בפרס אוסקר ופרס גלובוס הזהב, אשר כלל את הלהיט הבינלאומי Chase. הוא הפיק מספר שירי דיסקו ללהקת "Three Degrees", שני אלבומים ללהקת "Sparks", מספר שירים לאלבום "Bitterblue" של בוני טיילר ואת הסינגל "Here She Comes" בשנת 1985. ב-1990 הלחין את "Un'estate italiana" ששימש כשיר הרשמי של גביע העולם בכדורגל 1990.
הוא עבד עם זמרים רבים ובהם: דייוויד בואי, קיילי מינוג, איירין קארה, ג'נט ג'קסון, בלונדי, פיליפ אוקי, פרדי מרקיורי ופרנס ג'ולי (אנ'). מורודר ציין בעבר כי העבודה שבה הוא גאה ביותר היא כתיבת "Take My Breath Away" ללהקת ברלין עבורו זכה בשני פרסי גלובוס הזהב (הפסקול הטוב ביותר ושיר הנושא הטוב ביותר) ופרס אוסקר לשיר המקורי הטוב ביותר. בשנת 1983, זכה בפרסים זהים עבור השיר "Flashdance... What a Feeling" מהסרט פלאשדאנס.
מלבד 3 פרסי אוסקר ו-4 גלובוס הזהב, מורודר זכה ב-4 פרסי גראמי, שני פרסי בחירת הקהל ומעל 100 אלבומי זהב ופלטינה.
תחילת הדרך

מורודר נולד ב-26 באפריל 1940 באורטיז'יי (אנ') שנמצאת בנפת דרום טירול שבאיטליה. אמו קראה לו הנסיירג, הגרסה הגרמנית של שמותיו הפרטיים, כשבילדותו גדל בסביבה מעורבת דוברת גרמנית, איטלקית ולדינית בצפון איטליה.
קריירה

מורודר עשה את צעדיו הראשונים במוזיקה במועדון הסקוטי באאכן, לאחר מכן הוציא כמה סינגלים בשם "ג'ורג'ו" ובשנת 1963 כשעבר לברלין, שר באיטלקית, ספרדית, אנגלית וגרמנית.